Olaf Anton Raabe (født 3. juli 1916 i Østre Toten, død 5. desember 2004) var en norsk alpinist og roer. Han tok sølvmedalje i den alpine kombinasjonen i NM i 1940 og var i troppen til VM i Zakopane i 1939. Han ble nordisk mester i roing i 1938 og ble to ganger norgesmester i denne idretten. Raabe var også aktiv i ridning, friidrett, bandy, fotball og tennis, og deltok i 1940 i en landskamp mot Sverige i golf. Han representerte IL Heming, Sørkedalen IF, Fossum IF, Studentenes Roklub, Oslo Rideklubb og Oslo Golfklubb.